บอร์ดตลาด ยังไม่เคาะผู้จัดการตลาดคนใหม่
บอร์ดตลาด ยังไม่เคาะผู้จัดการตลาดคนใหม่ ชี้ ให้คณะกรรมการสรรหาดำเนินการตามกระบวนการให้ครบ ก่อนสรุปผล
18 มี.ค. 2553

บอร์ดตลาด ยังไม่เคาะผู้จัดการตลาดคนใหม่ ชี้ ให้คณะกรรมการสรรหาดำเนินการตามกระบวนการให้ครบ ก่อนสรุปผล
นายสมเจตน์ หมู่ศิริเลิศ ประธานคณะกรรมการสรรหาผู้ดำรงตำแหน่ง ผู้จัดการตลาดหลักทรัพย์แห่งประเทศไทย เปิดเผยว่า การประชุมคณะกรรมการตลาดหลักทรัพย์วันนี้ ได้พิจารณาข้อมูลที่คณะกรรมการสรรหานำเสนอ เพื่อพิจารณาคัดเลือกผู้จัดการตลาดคนใหม่แล้ว และขอให้คณะกรรมการสรรหา ไปดำเนินการตามกระบวนการให้ครบถ้วน ก่อนสรุปผลอย่างเป็นทางการต่อไป
"ขณะนี้ไม่สามารถระบุเวลาที่ชัดเจนได้ แต่มั่นใจว่าสามารถสรรหาผู้จัดการตลาดหลักทรัพย์คนใหม่ เพื่อดำรงตำแหน่งได้ทันวันที่ 1 มิ.ย.นี้แน่นอน" นายสมเจตน์ กล่าว
ทั้งนี้ ขั้นตอนของการสรรหาบุคคลที่เหมาะสมเพื่อดำรงตำแหน่งผู้จัดการตลาดหลักทรัพย์ฯ ได้เริ่มตั้งแต่ เดือนม.ค.ที่ผ่านมา และดำเนินการตามกระบวนการด้วยความโปร่งใสทุกขั้นตอน โดยได้มีการนำเสนอคณะอนุกรรมการสรรหาและพิจารณาผลตอบแทนพิจารณาก่อนที่จะนำเสนอคณะกรรมการตลาดหลักทรัพย์ฯ ในวันนี้